Ex vita S. Wironis episcopi
[638]

S A N C T U S Wiro Franciæ dirigitur in partes. Cumque Pippinus Dux Francorum narrante fama didicit, tales viros infra regni sui terminos peregrinari velle, totamque patriam illorum illustrasse sanctimonia; gaudio repletus, eos ad se venire fecit properè. Quos adventantes cum honore suscipiens, auditaque causa itineris, B. Wironem mox inter suos timoratum cunctisque venerandum locavit, ejusque sanctitati se cum suis committens, cum summa veneratione ut patronum excoluit. Locum namque remotum à mundi negotiis Dux ipse praefatus, providens in futurum, beato Wironi concessit ad manendum, quò liberiùs cum suis inibi cœlestes caperet fructus; qui locus ore vulgi (a) Mons-Petri dictus, in quo Oratorium sanctæ Mariæ semper Virginis Deique genitricis honore constructum et consecratum est, necnon sancti Petri Monasterium decori operis artificio constructum ex lapidibus, quod perdurat in præsens.....

</div>